paragraph_text: Album je na top ljestvici Billboard 200 debitirao na poziciji broj dva. U prvome tjednu prodan je u 242.000 primjeraka. Time je album postao najprodavaniji hip hop i muški album u 2012. godini. Također je na Spotifyu u prvome tjednu preslušan 2.8 milijuna puta, postajući drugi najslušaniji izvođač u prvome tjednu. Na top ljestvici UK Albums Chart debitirao je na poziciji broj 16, a na top ljestvici UK R&B Chart na poziciji broj dva. Album je nakon objavljivanja zaradio odlične recenzije od raznih glazbenih kritičara, koji su ga pohvalili za njegovo pripovijedanje, koncept i strukturu.